**Predlog:**

Na podlagi 7. člena Odloka o proračunu Občine Sveta Trojica v Slovenskih goricah za leto 2018 (UGSO, št. 61/2016 in 16/2018) in 16. člena Statuta Občine Sveta Trojica v Slovenskih goricah (MUV, št. 22/10 in 12/14 in UGS, št. 57/2017), je Občinski svet Občine Sveta Trojica v Slovenskih goricah na \_\_\_\_\_\_ seji, dne \_\_\_\_\_\_, sprejel:

**SKLEP**

**o spremembi naložbe v Načrtu razvojnih programov (»Obnova ceste in pločnika na R2-439/1525 skozi naselje Spodnja Senarska«)**

1. Spremeni se obstoječi projekt **»**Obnova ceste in pločnika na R2-439/1525 skozi naselje Spodnja Senarska« v Načrtu razvojnih programov Občine 2018-2022.
2. Investitor: Republika Slovenija, Ministrstvo za infrastrukturo, Direkcija RS za infrastrukturo

Sofinancer: Občina Sveta Trojica v Slovenskih goricah, Mariborska cesta 1, 2235 Sveta Trojica v Slovenskih goricah.

**3.** Vrednost investicije – novogradnje znaša skupaj 1.207.093,74 EUR (z DDV). Od tega je vrednost financiranja investitorja DRSI v vrednosti 910.304,71 EUR in vrednost sofinanciranja Občine Sveta Trojica v Slovenskih goricah v vrednosti 296.789,03 EUR. Gradnja se bo izvajanju skladno s časovnim načrtom od septembra 2018 do marca 2019.

**4.** Viri financiranja po dinamiki financiranja za Občino v €:

|  |  |  |  |
| --- | --- | --- | --- |
| VIRI FINANCIRANJA v EUR | Leto 2018 | Leto 2019 | Skupaj  |
| Proračun Občina Sveta Trojica  v Slovenskih goricah ; PP411307K: 420401 Novogradnje | 126.760,16 | 170.028,87 | 296.789,03 |

**5.** Odobri se izvedba investicije in sprememnba veljavne naložbe v NRP.

**6.** Ta sklep začne veljati z dnem sprejema.

Številka: 371-3/2016

Datum:

 **Župan**

 Občine Sveta Trojica v Slovenskih goricah

 **Darko FRAS,** *univ. dipl. prav.*

OBRAZLOŽITEV:

V veljavnem Načrtu razvojnih programov 2018-2022 je kot projekt na proračunski postavki »411307«; za leti 2018 predvidena investicija »Obnova ceste in pločnika na R2-439/1525 skozi naselje Spodnja Senarska«. Z investicijo je izvedena preplastitev vozišča, urejeno bo odvodnjavanje ceste in izgrajen enostranski pločnika na trasi v dolžini 1154 metrov, ki poteka skozi vso strnjeno naselje in delno tudi izven njega, urejeni bosta dve novi avtobusni postajališče, izgrajena nova javna razsvetljava ob celotni trasi, predvideno je tudi ureditev TK vodov in ustrezne prestavitve ostalih vodov. Naročnik del, kateri je tudi izvedel javno naročilo izbora izvajalca gradnje, je Direkcija Republike Slovenije za infrastrukturo. Občina Sveta Trojica v Slovenskih goricah  je sofinancer izvedbe pločnikov, javne razsvetljave in ureditve infrastrukturnih vodov. Pogodbena vrednost del je 1.207.093,74 EUR, od tega Občina Sveta Trojica v Slovenskih goricah sofinancira izvedbo v vrednosti 296.789,03 EUR. Izvajalec del sta Komunala Slovenske gorice d.o.o., Lenart, kot vodilni partner, in GMW d.o.o., Radenci, kot partner v projektu. Predviden rok za izvedbo vseh del je 180 dni po sklenitvi pogodbe, tako, da je zaključek del predviden za pomlad 2019!

V obstoječem NRP , kot sestavnem delu Proračuna Občine za leto 2018 je predvidena vrednost in dinamika financiranja Občine, kot je prikazano v tabeli:

|  |  |  |
| --- | --- | --- |
| VIRI FINANCIRANJA v EUR | Leto 2018 | Skupaj  |
| Proračun Občina Sveta Trojica  v Slovenskih goricah ; PP411307; K: 420401 Novogradnje | 126.760,16 | 126.760,16 |

Podlaga za določitev vrednosti je bila projektantska ocena vrednosti del po projektu št. 1605 , Plan B d.o.o., Maribor in na tej osnovi sklenjen Sporazum o sofinanciranju št. DRSI 2431-1700292 z dne 6. 3. 2017, v katerem so bili dogovorjeni deleži financiranja po posameznih postavkah/delih. Spomladi 2018 je DRSI pričel z izvedbo javnega naročila za izbor izvajalca gradnje predmetne investicije in 31. 7. 2018 izdal Odločitev o oddaji javnega naročila . Naročilo je oddano izvajalcu po najnižji doseženi ponudbeni ceni 1.207.093,74 EUR. V času od uvrstitve naložbe v NRP je na osnovi izvedenega javnega naročila dosežena vrednost za izvedbo gradbenih del višja od načrtovane, predvsem na področju TK omrežja, prav tako pa je spremenjena dinamika izvedbe investicije, ki se bo izvajala ob načrtovanem letu 2018 (NRP ostaja v letu 2018 nespremenjen), tudi še v letu 2019. Tako spreminjamo vrednosti v NRP za leto 2019. Vrednost investicije je spremenjena za več kot 20%, zato skladno s 7. členom Odloka o proračunu Občine za leto 2018 mora takšno spremembo veljavne naložbe v NRP potrditi Občinski svet.

Predlagamo Občinskemu svetu Občine Sveta Trojica v Slovenskih goricah, da sprejme sklep kot je predlagan.

Pripravil:

Občinska uprava, Srečko Aleksander Padovnik